গোটা ভারত তো জানে বিরাট কোহলির সঙ্গে প্রেম অনুষ্কা শর্মার। জল্পনাও শুরু হয়ে গিয়েছে, কবে তাঁদের বিয়ে হবে। বিরাট কোহলির ভারতীয় দলকে উজ্জ্বীবিত করার জন্য ওয়েস্ট ইন্ডিজেও দেখা গিয়েছিল অনুষ্কা শর্মাকে। বিরাটের একমাত্র ভালবাসার পাত্রী কি অনুষ্কাই? যাঁরা মনে করেন অনুষ্কার প্রেমে হাবুডুবু খান কোহলি, তাঁরা ভুল ভাবেন। ভুল জানেন। বিরাট কোহলি প্রবল ভালবাসেন তাঁর দাদার ছেলে আরাভকে। সেই সঙ্গে পোষা কুকুর ব্রুনোকেও। এই দু’জন বিরাটের প্রথম ভালবাসা যেন। কোহলি স্বয়ং বলেছেন, বিদেশ সফর সেরে ঘরে ফিরলে সবার আগে ব্রুনোই স্বাগত জানায় তাঁকে। আর দাদার ছেলে আরাভ তো বিরাটের প্রাণের আরাম। ব্রুনো আর আরাভকে নিয়ে সম্প্রতি ইনস্টাগ্রামে ছবি পোস্ট করেছেন কোহলি। সেই ছবিতে লেখা, মাই টু লাভস।

ভাইপো  আরাভ ও ব্রুনোর সঙ্গে কোহলি। 
আরও পড়ুন— 
বঁড়শিতে উঠল চার ফুটের কুমির? চাঞ্চল্য ছড়াল বর্ধমানের কাটোয়ায়। দেখুন ভিডিও। 
ওয়েস্ট ইন্ডিজ ও মার্কিন সফর শেষ করে দেশে ফেরার পরে পরিবারের সঙ্গে সময় কাটিয়েছেন কোহলি। নিজের দাদা, ভাইপোদের নিয়ে গেট টুগেদারও করেছেন ভারতের টেস্ট দলের নেতা। কোহলি এখন আসন্ন যুদ্ধের জন্য তৈরি হচ্ছেন। ক্রিকেটভক্তদের আর বেশিদিন অপেক্ষা করতে হবে না। কোহলির দুরন্ত ব্যাটিং তাঁরা দেখতে পাবেন শীঘ্রই। ভারত সফরের জন্য চলে এসেছে নিউ জিল্যান্ড। ভারতীয় দলকে আবারও পরীক্ষায় বসতে হবে। কোহলি নিজেকে প্রস্তুত করতে শুরু করে দিয়েছেন।